Rise (Star Trek: Voyager)
<s>Rise () je epizoda američke science fiction TV-serije Star Trek: Voyager, premijerno prikazana 26. februara 1997. godine.</s><s>Radnja prikazuje kako prilikom spasilačke misije Tuvok i Neelix zaglave na planeti bombardiranoj asteroidima, te se odakle zajedno s još nekoliko ljudi pokušavaju izvući putem svemirskog lifta ali pri tome razotkrivaju sabotažu.</s>

<s>Epizoda je nastala po ideji Jimmyja Diggsa, koji je bio inspiriran hollywoodskim filmom The Flight of the Phoenix iz 1965. godine.</s>

<s>Radnja</s>

<s>Unatoč nastojanjima Voyagera da uništiti asteroid koji prijeti matičnom planetu Nezua, neki od dijelova asteroida ipak padnu na površinu planeta.</s><s>Astrofizičar dr. Vatm analizira dijelove koji su pali na planet i dolazi do iznenađujućeg otkrića.</s><s>Kako bi podijelio svoje otkriće, pokušava se javiti nezuskom veleposlaniku koji se nalazi na Voyageru.</s><s>Neelix, Tuvok i Sklar odlaze na površinu, no njihov šatl doživi nesreću i više ne mogu kontaktirati Voyager, ali ipak pronalaze Vatma.</s><s>Neelix predloži da osposobe dizalo koje će ih odvesti do orbitalne svemirske postaje.</s><s>Ako se uspiju podići iznad atmosferskih turbulencija, moći će komunicirati sa Voyagerom.</s><s>No čim su osposobili dizalo, Vatm pokuša pobjeći.</s><s>Tuvok ga uspije zaustaviti i grupa se počne uspinjati.</s>

<s>Putovanje se pokaže izrazito neudobnim, ali i opasnim.</s><s>U međuvremenu, Vatm odbija otkriti zbog čega je pokušao otići bez njih.</s><s>Nešto kasnije, počne buncati, govoreći kako se nešto nalazi na krovu dizala, ali ubrzo umre.</s><s>Tuvok otkrije kako je Vatm ubijen jer je voda koju je pio bila otrovana.</s>

<s>Neelix inzistira da netko ode na krov pogledati što se tamo nalazi.</s><s>Stoga Tuvok, iako nevoljko, odluči izaći van dizala i provjeriti Vatmove navode.</s><s>Ubrzo pronađe uređaj za pohranu podataka, koji sadrži informacije o nepoznatom tuđinskom brodu.</s><s>Iznenada se pojavi Sklar i pokuša gurnuti Tuvoka sa krova, no on se ipak spasi i uspne se s druge strane.</s><s>Neelix primijeti Tuvoka s vanjske strane vrata i pohita mu u pomoć.</s><s>Iznenađeni Sklar, koji je bio uvjeren kako je ubio Tuvoka, pokuša se riješiti obojice, ali ispadne iz dizala i pogine.</s>

<s>Ekipa uspijeva kontaktirati posadu, koji ih teleportira nazad na Voyager.</s><s>Ubrzo se Voyager suoči s brodom Etanianskog Reda koji želi zauzeti nezuski matični planet.</s><s>Otkrije se kako su Etanianci simulirali «prirodnu» katastrofu - udar meteorita - kako bi naveli stanovništvo planeta da se evakuira i na taj način ostavi planet nebranjenim.</s><s>Uz pomoć taktičkih podataka skinutih sa uređaja za pohranu podataka, posada Voyagera uspješno onesposobljuje etanianski brod i tjera ih u bijeg.</s><s>Kasnije posada shvati kako je Vatm bio svjestan postojanja izdajice među Nezuima.</s><s>Ne znajući kome može vjerovati, odlučio je šutjeti, da bi ga šutnja u konačnici koštala života.</s>

<s>Izvori</s>

<s>Vanjske veze</s>

<s>TV-epizode 1997.</s><s>Epizode serije Star Trek: Voyager</s>

